open-index/open-wikipedia-markdown huggingface dataset:
Ale Holopainen

**Aleksanteri (Ale) Holopainen** (24. huhtikuuta 1908 Korpiselkä – 23. kesäkuuta 1974 Liperi) oli suomalainen maanviljelijä ja kunnallisneuvos joka toimi Keskustapuolueen (Maalaisliiton) kansanedustajana 1950- ja 1960-luvuilla.

Holopaisen vanhemmat olivat maanviljelijä Juho Holopainen ja Anastasia Purmonen. Käytyään kansakoulun hän oli metsä- ja uittotöissä ja myöhemmin osuuskaupan myymälänhoitajana ja yksityiskaupan hoitajana Soanlahdella.  Holopainen toimi myös maanviljelijänä Soanlahdella aina vuoteen 1944 saakka. Sodan jälkeen hän oli maanviljelijänä Liperissä vuodesta 1948 aina kuolemaansa saakka.

Holopainen aloitti uransa Maalaisliitossa jo ennen sotia kun hän toimi Maalaisliiton Itä-Karjalan piirijärjestön sihteerinä vuosina 1935–1939. Sotavuosien jälkeen hän oli Maalaisliiton vaalitoimitsijana 1945, puolueen Pohjois-Karjalan piirijärjestön toiminnanjohtajana 1946–1955 sekä sanomalehti Karjalan Maan levikkipäällikkönä 1956–1957. Holopainen sai kunnallisneuvoksen arvon 1972.

Holopainen oli kansanedustajana vuosina 1957–1970. Hän edusti aluksi Kuopion läänin itäistä vaalipiiriä 1957–1962 ja sen jälkeen Pohjois-Karjalan läänin vaalipiiriä 1962–1970. Holopainen tuli alun perin eduskuntaan 1957 kesken edustajakautensa kuolleen Heikki Soinisen tilalle.

Holopainen toimi presidentin valitsijamiehenä vuosien 1956, 1962 ja 1968 presidentinvaaleissa. Hän oli Yleisradion hallintoneuvoston jäsen 1964–1967 ja mukana kunnallispolitiikassa Soanlahden kunnanvaltuuston jäsenenä ja Liperin kunnanvaltuuston puheenjohtajana. Holopainen oli Maalaisliiton ja Maaseudun nuorten liiton Pohjois-Karjalan piirien puheenjohtaja ja kuului Karjalan liiton hallitukseen ja liittovaltuustoon.

Holopainen oli naimisissa vuosina 1940–1944 Lempi Alina Pakarisen kanssa ja vuodesta 1945 Maila Marjatta Ronkaisen kanssa.

## Lähteet
* 

### Viitteet
Ahenobarbus

**Ahenobarbus** (*Kultaparta*) oli roomalainen gens. 

* Gnaeus Domitius Ahenobarbus, vuoden 192 eaa. konsuli
* Gnaeus Domitius Ahenobarbus, vuoden 162 eaa. konsuli ja edellisen poika.
* Gnaeus Domitius Ahenobarbus, vuoden 122 eaa. konsuli
* Gnaeus Domitius Ahenobarbus, edellisen poika, vuoden 96 eaa. konsuli, pontifex maximus
* Lucius Domitius Ahenobarbus, vuoden 94 eaa. konsuli
* Lucius Domitius Ahenobarbus, Gnaeus Domitius Ahenobarbuksen (vuoden 96 eaa. konsuli) poika.
* Gnaeus Domitius Ahenobarbus, vuoden 32 eaa. konsuli
* Lucius Domitius Ahenobarbus, vuoden 16 eaa. konsuli
* Gnaeus Domitius Ahenobarbus, vuoden 32 konsuli, keisari Neron isä.
* Lucius Domitius Ahenobarbus (Nero), Rooman viides keisari ja edellisen poika.

## Lähteet
* 

### Viitteet
Gnaeus Domitius Ahenobarbus (vuoden 32 eaa. konsuli)

**Gnaeus Domitius Ahenobarbus** (kuoli vuonna 31 eaa.) oli roomalainen sotilas ja poliitikko. Hänen isänsä oli vuoden 54 eaa. konsuli Lucius Domitius Ahenobarbus. 

Gnaeus Domitius Ahenobarbus jäi isänsä kanssa Caesarin vangiksi Corfiniumin ja Farsaloksen taisteluissa. Caesar armahti heidät kummallakin kerralla. Ahenobarbus liittyi Brutuksen joukkoon. Vuosina 43 ja 42 eaa. hän avusti tasavaltalaisia laivaston kanssa Adrianmerellä. Filippoin taistelujen jälkeen Ahenobarbus liittyi Marcus Antoniuksen leiriin. Antonius palautti Ahenobarbuksen kansalaisoikeudet ja teki tästä Bithynian maaherran vuonna 40 eaa.  Ahenobarbus seurasi Antoniuksen mukana tämän Parthian sotaretkellä vuonna 36 eaa. Ahenobarbus oli vuoden 32 eaa. konsuli, mutta joutui pakenemaan Antoniuksen luokse. Ahenobarbus vihasi Kleopatraa ja luopui tämän takia Antoniuksesta. Pian loikattuaan Octavianuksen puolelle Ahenobarbus kuoli kuumeeseen.

## Lähteet
*
Mezzanine

**Mezzanine** on Massive Attackin kolmas albumi, jonka Virgin Records julkaisi vuonna 1998. Se on tyyliltään pääasiassa trip hopia. Levyn äänimaailma on synkähkö, ja yhtyeen aikaisemmista julkaisuista poiketen sillä käytetään paljon kitaroita. 

Albumi on saanut monilta kriitikoilta melko hyviä arvosteluita. Kappaleista taas esimerkiksi "Teardrop" on ollut listahitti.

## Kappaleet
#
#
#
#
#
#
#
#
#
#
#

## Kokoonpano
* Horace Andy, Elizabeth Fraser, Sara Jay, Robert Del Naja, Grant Marshall – laulu
* Angelo Bruschini – kitara
* John Harris, Bob Locke, Winston Blissett – basso
* Andy Gangadeen – rummut
* Neil Davidge, Massive Attack – ohjelmointi
* Massive Attack, Neil Davidge – koskettimet, samplaus
* Dave Jenkins, Michael Timothy – lisäkoskettimet
* Jan Kybert – Pro Tools

## Lähteet

## Aiheesta muualla
* Albumi Discogs-sivustolla
Erkki Koivisto (kansanedustaja)

**Risto Eerikki (Erkki) Koivisto** (14. kesäkuuta 1908 Ii &ndash; 28. toukokuuta 1972 Salla) oli suomalainen Sallan kirkkoherra ja pitkäaikainen kokoomuksen kansanedustaja.

Koiviston vanhemmat olivat sahanomistaja Adolf Koivisto ja Alma Aleksandra Serenius. Hän pääsi ylioppilaaksi 1927 ja suoritti teologian erotutkinnon 1931 sekä pastoraalitutkinnon 1934. Papiksi Koivisto vihittiin 1931. Hän toimi aluksi vuonna 1931 kirkkoherran apulaisena ja hiippakunta-apulaisena Alatorniolla sekä ylimääräisenä pappina Karungissa. Koivisto oli sitten vt. kirkkoherrana Ranualla 1931–1934 ja Sallan kirkkoherrana 1934–1972. Päätoimensa ohella Koivisto oli myös Lapin rajavartioston pastori 1935–1939, linnoitustyömaan pastori 1940–1941 ja suojeluskunnan kenttäpappi 1935–1944. Hän toimi lisäksi Kemijärven yhteiskoulun uskonnon opettajana 1940–1941 ja Sallan lukion uskonnon ja psykologian opettajana 1966–1972. Koivisto sai rovastin arvon 1955.

Koivisto oli kansanedustajana 1945–1966 edustaen Lapin läänin vaalipiiriä. Hän oli presidentin valitsijamies vuosien 1950, 1956, 1962 ja 1968 presidentinvaaleissa ja hän toimi kunnallispolitiikassa Ranuan kunnanvaltuuston jäsenenä ja Sallan kunnanvaltuuston puheenjohtajana. Koivisto kuului myös Kokoomuksen puoluevaltuustoon ja hän oli Lapin kansallisliiton puheenjohtaja.

Koivisto tunnetaan myös Itä-Lapin asutushistoriaa selvittäneenä sukututkijana.

Koivisto oli naimisissa vuodesta 1931 Hilkka Tellervo Lamminahon kanssa. Säveltäjä ja opettaja Jukka Karppinen on Erkki Koiviston tyttärenpoika.

## Lähteet
*
Sylvi Halinen

**Anna Sylvi Pauliina Halinen** (22. kesäkuuta 1908 Mikkelin maalaiskunta &ndash; 16. elokuuta 1995 Mikkelin maalaiskunta) oli suomalainen agronomi, maanviljelijä ja Maalaisliitto/Keskustapuolueen kansanedustaja 1950- ja 1960-luvuilla.

Halisen vanhemmat olivat maanviljelijä Albin Halinen ja Albertiina Häkkinen. Hän pääsi ylioppilaaksi 1927 ja valmistui agronomiksi ja maatalous- ja metsätieteiden kandidaatiksi 1932. Halinen toimi maanviljelijänä Mikkelin maalaiskunnassa ja oli tämän ohella Kaislahden karjanhoitokoulun opettajana Kannaksella 1938–1939, Otavan maanviljelyskoulun vt. opettajana 1941, Mikkelin karjanhoitokoulun vt. opettajana Joroisissa 1942 sekä 1947–1948 ja Mikkelin työvoimapiirin naistyövoiman tarkastajana 1942–1944.

Halinen oli kansanedustajana 1954–1970 edustaen Mikkelin läänin vaalipiiriä. Hän oli presidentin valitsijamies vuosien 1956, 1962 ja 1968 presidentinvaaleissa ja hän oli myös Mikkelin maalaiskunnan kunnanvaltuuston jäsen. Halinen kuului Maalaisliiton ja myöhemmin Keskustapuolueen puoluevaltuuskuntaan ja hän oli Maalaisliiton ja Keskustapuolueen naisten varapuheenjohtaja.

## Lähteet
*
Arvo Sävelä

**Arvo Päiviö Sävelä** (vuoteen 1936 **Sjövik**, 30. kesäkuuta 1908 Kankaanpää &ndash; 17. marraskuuta 1976 Kankaanpää) oli suomalainen poliitikko, joka toimi SDP:n ja TPSL:n kansanedustajana vuosina 1948–1962.

## Elämä
Kankaanpään Vihteljärven kylässä syntyneen Sävelän vanhemmat olivat pienviljelijä Iisak Efraim Sjövik (1869–1953) ja Aleksandra Järvenpää (1875–1916). Kansakoulun käytyään hän viljeli kotitilaansa ja työskenteli suutarina Vihteljärvellä. 

Sävelä toimi SDP:n kansanedustajana vuosina 1948–1958. Heinäkuussa 1958 pidettyjen eduskuntavaalien jälkeen Sävelä loikkasi puolueen skogilaisen opposition eduskuntaryhmään ja oli toukokuusta 1959 lähtien opposition perustaman TPSL:n kansanedustajana. Presidentin valitsijamiehenä Sävelä toimi vuosina 1950 ja 1956. Hän oli myös Kankaanpään kunnan- ja kauppalanvaltuustojen jäsen ja toimi kauppalanvaltuuston varapuheenjohtajana. 

Sävelä sai kunnallisneuvoksen arvon vuonna 1965. Vuonna 1972 hänelle myönnettiin kuvanveistäjä Kauko Räikkeen suunnittelema Kankaanpään puolesta -mitali.

## Perhe
Sävelän puoliso oli Merikarvialla syntynyt Aili Irene Venho (1907–1985), jonka kanssa hän avioitui vuonna 1929.

## Lähteet
Kirottu maa

**Kirottu maa** on vaasalaisen Marko Hautalan kirjoittama kauhudekkari vuodelta 2002.

## Juoni

Berliinin iloinen 1920-luku on loppumassa, eikä Alex Schuller ole onnellinen mies.

Lupaava ura itse Sigmund Freudin oppilaana on päättynyt skandaaliin, ja itseanalyysi puree menneisyyden piruihin viskiä heikommin. Niinpä Alex on ryhtynyt yksityisetsiväksi, jonka vaatimattomalla vastaanottosohvalla vierailee kaupungin kovaonnisia tyhjätaskuja ja varjoisten kujien kulkijoita.

Kuten aina, kaiken muuttaa nainen. Maria Ruthenbergin surumielinen hahmo houkuttelee Alexin juttuun, joka lupailee mystiseen symboliikkaan naamioituja ihmissuhdesotkuja ja sievoisen summan rahaa. Tapaus saa kuitenkin äkkiä hyvin kouriintuntuvia ja väkivaltaisia sävyjä. Jäljet näyttävät johtavan Saksan uuden oikeiston valtapyrkimyksistä ikivanhoihin salaisuuksiin, aina tarunhohtoisen Konstantinopolin kukistumisen päiviin saakka. Alex Schuller ei usko aaveisiin, mutta jokainen askel vie häntä syvemmälle ajan ja luonnonlait ylittävään pimeyteen, kunnes Kirottu maa avautuu jalkojen alla.
Taistelumuonapakkaus

**Taistelumuonapakkaus** on pääasiassa sotilaskäyttöön tarkoitettu henkilökohtainen ravintoannos. Sen tärkeimpiä ominaisuuksia ovat hyvä varastoitavuus ja säilyvyys kenttäolosuhteissa sekä soveltuvuus valmistettavaksi yksinkertaisilla välineillä. Tarvittaessa ruoka voidaan nauttia kylmänä. Taistelumuonien käyttö tulee kyseeseen tilanteissa, joissa tavanomaisen kenttäkeittimen käyttö ei ole mahdollista.

## Suomalainen taistelumuonapakkaus
Suomessa oli jo ennen toista maailmansotaa tuotettu erityisiä *rautaisannoksia*, jotka sisälsivät pieneen rasiaan pakattua teetä, sokeria, hernesäilykettä tai muuta vastaavaa. Viime vuosikymmeninä Suomen puolustusvoimissa on pakattu henkilökohtaisia taistelumuonapakkauksia, joiden sisältö on nykyään hyvin runsas ja ravitseva. Vuorokauden annokseen saattaa kuulua sulatejuustoa, maksapasteijaa, näkkileipää, pussikeittoja tai pussikastikkeita sekä hyödyllisiä tarvikkeita, kuten tulitikkuja, vedenpuhdistustabletteja ja paperinenäliinoja.

Suomessa taistelumuona lämmitetään pakissa nuotiolla tai Trangia-spriikeittimellä. Pakkauksesta on tehty vesitiivis ja helposti avattava vaikeissakin olosuhteissa. Pakkauksen säilyvyysaika on vähintään 24 kuukautta ja sen käyttöympäristöiksi on määritelty Pohjoismaat, aavikko ja tropiikki.

Paketti painaa noin 900 grammaa ja sen energiasisältö on yli 3&nbsp;500 kilokaloria (14,6 MJ).

Paketti sisältää seuraavat osat:

* hygieniapaketti
* juomapaketti
* jälkiruoka
* lounaskeitto
* pääruoka
* välipala

## Lähteet
*http://www.finnrappel.fi/militaryrations.htm

## Aiheesta muualla

*Mättömestari - USA:n Armeijan sissimuonapakkaus (MRE)
Tanith Belbin

**Tanith Jessica Louise Belbin** (s. 11. heinäkuuta 1984 Kingston, Ontario) on kanadalais-yhdysvaltalainen jäätanssija ja olympiamitalisti. Belbinillä on kaksoiskansalaisuus, mutta hän on urallaan edustanut Yhdysvaltoja siitä lähtien kun alkoi luistella parinsa Benjamin Agoston kanssa vuonna 1997. Yhdessä Agoston kanssa hän on voittanut olympiahopeaa Torinossa vuonna 2006, neljä MM-mitalia, kolme mestaruutta neljän maanosan mestaruuskilpailuissa 2004&ndash;2006 sekä viisi Yhdysvaltain mestaruutta vuosina 2004&ndash;2008.

Belbin aloitti pariluistelijana ja jäätanssijana Kanadassa ennen keskittymistään täysin jäätanssiin. Hän kilpaili kansallisella tasolla Liam Doughertyn kanssa jäätanssissa ja Ben Barrucon kanssa pariluistelussa. Vuonna 1998 hän muutti Detroitiin ja alkoi harjoitella Igor Špilbandin johdolla yhdessä Benjamin Agoston kanssa. Pari sijoittui toiseksi Yhdysvaltain mestaruuskilpailuissa vuonna 2002, mutta ei voinut osallistua olympialaisiin, koska Belbin ei ollut Yhdysvaltain kansalainen. Belbin sai kansalaisuuden kongressin 28. joulukuuta 2005 hyväksymän erikoislain nojalla ja pystyi osallistumaan vuoden 2006 talvikisoihin, jossa pari voitti olympiahopeaa. Belbin ja Agosto olivat ensimmäiset yhdysvaltalaiset jäätanssin olympiamitalistit 30 vuoteen. Vancouverin olympialaisissa 2010 he sijoittuivat neljänneksi. Paria valmensi viimeisinä kilpavuosina Natalja Linitšuk.

Belbin avioitui jäätanssija Charlie Whiten kanssa huhtikuussa 2015.

## Lähteet

## Aiheesta muualla

* Viralliset kotisivut
* Belbin ja Agosto Yhdysvaltain taitoluisteluliiton tietokannassa 
* Belbin ja Agosto Kansainvälisen taitoluisteluliiton tietokannassa
* Belbin Yhdysvaltain olympiakomitean sivuilla
Minardi M188

**Minardi M188** oli Giacomo Calirin ja Aldo Costan suunnittelema Formula 1 -auto, jolla Minardi-talli kilpaili kaudella . Auton **B**-versio oli käytössä kauden  kolmessa ensimmäisessä kilpailussa. Voimanlähteenä autossa oli Ford Cosworthin 3,5 litrainen V8-moottori. Autoa ajoivat kilpailuissa espanjalainen Adrián Campos ja italialainen Pierluigi Martini ja espanjalainen Luis Perez-Sala.

## Teknisiä tietoja

* Moottori: Ford Cosworth DFZ V8, 3 494 cc (3,5 L), 10 500 RPM, 580 hvFord Cosworth DFR V8, 3 494 cc (3,5 L), 11 000 RPM, 590 hv
* Renkaat: Goodyear (1988), Pirelli (1989)
* Polttoaine: Agip
* Kuivapaino: 506 kg
* Polttoainetankin tilavuus: 195 l

## Formula 1 -tulokset
**Lihavointi** tarkoittaa paalupaikkaa ja *kursivointi* kilpailun nopeinta kierrosta.
Matti Ytti

**Toivo Matti Ytti** (10. heinäkuuta 1908 Huittinen – 7. tammikuuta 1973 Huittinen) oli suomalainen maanviljelijä ja agronomi, joka toimi kokoomuksen kansanedustajana 1940-luvun jälkipuoliskolla. Ytin ura kansanedustajana jäi kauden mittaiseksi, mutta puoluehallituksessa hän vaikutti vuoteen 1953 ja puoluevaltuustossa vuoteen 1955 saakka. Ytti toimi myös Kokoomuksen Nuorten Liiton varapuheenjohtajana ja Kokoomuksen maataloussihteerinä.

Ytin vanhemmat olivat talollinen Matti Ferdinand Ala-Fräkkilä ja Fanny Maria Ala-Fräkkilä. Hän pääsi ylioppilaaksi 1929 ja valmistui agronomiksi 1946 ja maatalous- ja metsätieteiden kandidaatiksi 1947. Ytti toimi maanviljelijänä Huittisissa vuodesta 1935 alkaen. Hän oli myös kokoomuksen maataloussihteerinä 1956–1957 ja Maanomistajain liiton tilapäisenä arviomiehenä vuodesta 1959 alkaen.

Ytti oli kansanedustajana vuosina 1945–1948 edustaen Turun läänin pohjoista vaalipiiriä. Hän oli presidentin valitsijamies vuoden 1950 presidentinvaaleissa ja Huittisten kunnanhallituksen jäsen. Ytti kuului kokoomuksen puoluehallitukseen ja toimi pudottuaan eduskunnasta kokoomusnuorten varapuheenjohtajana vuosina 1949–1950.

Ytti oli naimisissa filosofian maisteri Irma Helkavaaran kanssa. Heidän tyttärensä on kuvataiteilija ja taidegraafikko Elsa Ytti (s. 1944).

## Lähteet
* 
*
*
### Viitteet
Toivo Salin

**Toivo Henrik Salin** (30. heinäkuuta 1908 Helsinki − 30. maaliskuuta 1981 Helsinki) oli suomalainen sorvaaja, tarkastaja ja Suomen Kansan Demokraattisen liiton SKDL:n kansanedustaja.

Salinin vanhemmat olivat kirvesmies Johan Oskar Salin ja Kaisa Sofia Dahlbacka. Hän kävi kansakoulun ja toimi sitten sorvaajana useilla eri paikkakunnilla vuosina 1930–1953. Salin oli Valtionrautateiden Hyvinkään konepajan pääluottamusmiehenä 1953–1958 ja kansanedustajakautensa jälkeen hän toimi Hyvinkään konepajan dieselmoottorien tarkastajana 1966–1970.

Salin oli kansanedustajana 1958–1966 edustaen Uudenmaan läänin vaalipiiriä. Hän oli presidentin valitsijamies vuoden 1962 presidentinvaaleissa ja hän toimi Hyvinkään kauppalanvaltuuston ja kaupunginvaltuuston varapuheenjohtajana ja Hyvinkään kaupunginhallituksen jäsenenä. Salin oli myös SKDL:n liittotoimikunnan jäsen ja SKDL:n Uudenmaan piiritoimikunnan varapuheenjohtaja.

Salin oli naimisissa vuodesta 1942 Meeri Elisa Weckmanin kanssa.

## Lähteet
*
Hugo Nuorsaari

**Hugo Ruben Nuorsaari** (sukunimi vuoteen 1935 **Nyholm**; 15. elokuuta 1908 Helsinki – 29. joulukuuta 1993 Pori) oli Porin kauppaoppilaitoksen rehtori, opetusneuvos ja kokoomuksen kansanedustaja.

Nuorsaaren vanhemmat olivat kunnalliskodin johtaja Hugo Vilhelm Nyholm ja Ada Auvinen. Hän pääsi ylioppilaaksi 1928 ja valmistui filosofian kandidaatiksi 1934. Nuorsaari toimi Porin kauppakoulun opettajana 1934–1938 ja sen jälkeen Porin kauppaoppilaitoksessa lehtorina 1938–1972 ja rehtorina 1943–1973. Hän oli viimeksi Satakunnan kauppakamarin toimitusjohtajana 1973–1980. Nuorsaari sai opetusneuvoksen arvon 1969.

Nuorsaari oli kansanedustajana 1948–1954 edustaen Turun läänin pohjoista vaalipiiriä. Hän oli myös mukana kunnallispolitiikassa Porin kaupunginvaltuuston ja kaupunginhallituksen jäsenenä. Nuorsaari toimi lisäksi Porin kaupunginjohtajan varamiehenä.

Nuorsaari oli naimisissa vuodesta 1940 Eeva Järvisen kanssa.

## Lähteet
*
Matti Liinamaa

**Tauno Matias (Matti) Liinamaa** (16. syyskuuta 1908 Ylihärmä – 17. kesäkuuta 1968 Seinäjoki) oli suomalainen agrologi, maanviljelijä ja Maalaisliitto/Keskustapuolueen kansanedustaja.

Liinamaan vanhemmat olivat maanviljelijä Juha Vihtori Liinamaa ja Hilda Maria Rintanen. Hän kävi kansakoulun ja suoritti sitten maamieskoulun 1927 ja pienviljelysneuvojaopiston 1934. Liinamaa oli Etelä-Pohjanmaan maanviljelysseuran maatalousneuvojana Lappajärvellä ja Ylihärmässä 1937–1958 ja hän toimi maanviljelijänä Ylihärmässä 1953–1968.

Liinamaa oli kansanedustajana 1958–1966 edustaen Vaasan läänin pohjoista vaalipiiriä 1958–1962 ja Vaasan läänin vaalipiiriä 1962–1966. Hän oli presidentin valitsijamies vuoden 1962 presidentinvaaleissa ja hän toimi myös Ylihärmän kunnanvaltuuston puheenjohtajana.

## Lähteet
*
Lonnie Johnson

**Alonzo ”Lonnie” Johnson** (8. helmikuuta 1899 New Orleans − 16. kesäkuuta 1970 Toronto) oli yhdysvaltalainen kitaristi, laulaja ja lauluntekijä. Hän soitti bluesia ja jazzia ollen jazz-kitaran pioneeri ja laajemmin hän loi pohjaa populaarimusiikissa yleistyneelle tavalle soittaa yksiäänisiä kitarasooloja plektralla.

## Lähteet
* http://www.musicianguide.com/biographies/1608000968/Lonnie-Johnson.html
Napoléon (vuoden 1927 elokuva)

**Napoléon** on vuonna 1927 valmistunut ranskalaisen Abel Gancen ohjaama mykkäelokuva, joka kertoo Napoleon I:n noususta valtaan. Gancen alkuperäinen ajatus oli tehdä *Napoléonista* kuusiosainen elokuvasarja, mutta korkeiden tuotantokustannusten takia sarja jäi yhteen osaan.

*Napoléonissa* käytettiin monia uusia elokuvakerronnan keinoja. Muun muassa käsivarakuvausta käytettiin hyväksi ensimmäisiä kertoja. Useita kohtauksia värjättiin tai sävytettiin.

Gance pohti myös, että perinteisellä kuvasuhteella kuvattuna eräät kohtaukset jäisivät valjuiksi. Niinpä hän käytti sotakohtausten kuvaamiseen ensimmäisenä "laajakuvaa" (Polyvision), jonka hän sai aikaan sijoittamalla kolme kameraa rinnakkain, niin että kuvasuhde oli noin 4:1. Laajakuva vakiintui Hollywoodin käyttöön vasta vuosikymmenten kuluttua Cinerama-tekniikan ja anamorfisen laajakulmaobjektiivin keksimisen myötä.

British Film Institute esitti vuonna 2000 elokuvahistorioitsija Kevin Brownlow'n johdolla entistetyn version Gancen suurelokuvasta. Esitys kesti väliaikoineen kahdeksan tuntia. Esitystilanne oli luotu mahdollisimman paljon Gancen alkuperäisen suunnitelman mukaiseksi.

## Lähteet

## Aiheesta muualla
*
*Ryan, Thom: 1927: Napoléon Superhero. Film of the Year.
*The 2000 Restoration of Napoléon (1927)
*Mykkäelokuvasivusto
Johan Olander

**Johan Gustaf Olander** (1757–1818 Viapori) oli ruotsalainen meriupseeri. Hänen isänsä oli kamreeri Erik Olander.

Olander aloitti sotilasuransa jo kolmetoistavuotiaana ja yleni aina majuriksi saakka. Hän otti osaa Ruotsinsalmen ensimmäiseen meritaisteluun vuonna 1789, jossa hän haavoittui molempiin jalkoihin.

Avioiduttuaan vuonna 1791 kauppias Johan Sederholmin tyttären Hedvigin kanssa he saivat Herttoniemen kartanon häälahjaksi Johan Sederholmilta. Olander myi kartanon vuonna 1793 Carl Olof Cronstedtille erottaen Strömsin ja Kreijarin torpat omaksi tilakseen. Torpista muodostettiin Strömsin kartano, jonka päärakennus valmistui 1794. Suomen sodan aikana Olander palveli Viaporissa, jossa hänen vaimonsa synnytti 13. lapsensa venäläisten piirittäessä linnoitusta vuonna 1808. Vauva kuoli toukokuussa linnoituksen antautuessa. Majuri Olander joutui antautumisen jälkeen sotavangiksi Venäjälle. Vapauduttuaan hän palasi Suomeen, mutta muutti pian perheineen Ruotsiin.

## Lähteet
Halle (täsmennyssivu)

**Halle** tai **Hallé** voi tarkoittaa seuraavia asioita:
* Halle, kaupunki Saksassa Saksi-Anhaltin osavaltiossa
* Halle, tai virallisesti Halle (Westfalen), kaupunki Saksassa Nordrhein-Westfalenin osavaltiossa
* Halle, kylä Saksassa Ala-Saksin osavaltiossa Bentheimin piirikunnassa
* Halle, kylä Saksassa Ala-Saksin osavaltiossa Holzmindenin piirikunnassa
* Halle, kaupunki ja kunta Belgiassa
* Halle, kylä Alankomaissa Bronckhorstin kunnassa
* Halle Brothers, yhdysvaltalainen entinen tavarataloketju
* Hallé-orkesteri, brittiläinen sinfoniaorkesteri

## Henkilöitä
;Sukunimenä
* Adam de la Halle (1237–1288), ranskalainen truveeri
* Charles Hallé (alk. Karl Halle, 1819–1895), saksalais-englantilainen kapellimestari ja pianisti
* Gunnar Halle (s. 1965), norjalainen jalkapalloilija
* Morris Halle, alk. *Moriss Pinkovics* (1923–2018), latvialais-yhdysvaltalainen kielitieteilijä ja professori
* Pentti Halle, ent. *Hykkyrä* (1908–2000), Enso-Gutzeitin johtokunnan puheenjohtaja, vuorineuvos
;Etunimenä
*Halle Bailey (s. 2000), yhdysvaltalainen laulaja-lauluntekijä ja näyttelijä
*Halle Berry (s. 1966), yhdysvaltalainen näyttelijä
Narc

**Narc** on vuonna 2002 ensi-iltansa saanut yhdysvaltalainen rikoselokuva, jonka on ohjannut Joe Carnahan. Elokuvan pääosissa esiintyvät Jason Patric ja Ray Liotta. *Narc* kertoo  korruptoituneista huumepoliiseista. Elokuvalla oli 21 tuottajaa.

## Rooleissa

## Lähteet

## Aiheesta muualla
* 
*
Gnaeus Domitius Ahenobarbus (vuoden 122 eaa. konsuli)

**Gnaeus Domitius Ahenobarbus** (k. 104 eaa.) oli roomalainen sotilas ja poliitikko.

Ahenobarbus oli vuoden 122 eaa. konsuli ja tämän jälkeen Gallian maaherra. Hän kukisti allobrogit sekä arvernit. Tämän johdosta hän sai juhlia triumfin vuonna 120 eaa. Triumfisaattueessa kulki arvernien päällikkö Bituitus, jonka Ahenobarbus oli petollisesti vanginnut. Hän rakennutti Via Domitian Galliaan. Hän oli kensori vuonna 115 eaa. 

## Lähde
*
Spiderwickin kronikat

**Spiderwickin kronikat** on yhdysvaltalainen nuorten fantasiakirjasarja, jonka ovat kirjoittaneet Holly Black ja Tony DiTerlizzi. Sarjassa seurataan englantilaisen Jared Gracen ja hänen perheensä seikkailuja ja taisteluita menninkäisiä sekä muita maagisia olentoja vastaan heidän löydettyään Arthur Spiderwickin keiju-oppaan. Alkuperäiseen sarjaan kuuluu viisi osaa. Kirjat on suomentanut Ulla Lempinen.

Vuonna 2008 sai ensi-iltansa sarjaan perustuva samanniminen elokuva.

## Sarjan osat
#*[[Haltijakirja]]*, toukokuu 2003 
#*[[Silmikivi]]*, toukokuu 2003 
#*[[Lucindan salaisuus]]*, 1. lokakuuta 2003  
#*[[Rautapuu (kirja)|Rautapuu]]*, 6. huhtikuuta 2004  
#*[[Mulgaratin raivo]]*, 7. syyskuuta 2004

## Spiderwickin kronikat II
#*[[Lammenneidon laulu]]*, 17. syyskuuta 2007
#*[[Jättiläispulma]]* (suomeksi 2009)
#*[[Draakkien ruhtinas]]* (suomeksi toukokuussa 2010)

## Elokuva

Aiheeseen liittyvän elokuvan julkaisi Paramount Pictures ja Nickeldeon Movies. Se sai ensi-iltansa 14. helmikuuta 2008 Yhdysvalloissa ja Suomessa 21. maaliskuuta 2008. Elokuvan on ohjannut Mark Waters ja sen pääosissa näyttelevät Freddie Highmore, Sarah Bolger, Martin Short, Nick Nolte ja Seth Rogen. Elokuvan käsikirjoitus noudattelee pääpiirteissään kirjasarjan juonta, vaikka joitakin kohtia onkin muokattu tai jätetty pois.

Elokuva sai suotuisaa arvostelua kriitikoilta. Se keräsi ensimmäisellä viikollaan noin 19 miljoonaa dollaria 3847 teatterissa Yhdysvalloissa ja Kanadassa ja sijoittui kolmanneksi lipunmyynnissä. 20. huhtikuuta elokuva oli kerännyt yli 144 000 000 dollaria maailmanlaajuisesti.

## Videopeli

Sierra Entertainment pyysi Stormfront Studiosin tekemään elokuvasta videopelin, joka seuraisi elokuvan ja kirjan juonikulkua.
Se julkaistiin 5. helmikuuta 2008 vähän elokuvaa aiemmin. Sen alustat olivat Nintendo DS, Wii, PC, Xbox 360 ja PlayStation 2. Pelin ikäraja oli (E10+), ESRB:n nimeämänä. 

## Musiikki
 

Elokuvan musiikin sävelsi James Horner, joka on säveltänyt soundtrackin myös James Cameronin ohjaamaan vuoden 1997 menestyselokuvaan Titanic. Soundtrackin julkaisi Lakeshore Records ja se julkaistiin 5. helmikuuta 2008.

## Lähteet

## Aiheesta muualla

* Kotisivut
Itsevalaisevat

**Itsevalaisevat** on Marko Hautalan vuonna 2008 ilmestynyt romaani. Teos käsittelee aikuisia ja lapsia erottelevaa pimeyttä sekä arjen kulissien romahtamista. Keskeisessä osassa ovat myös hohtavat kalat.

Kertomuksessa perheen uhmakas murrosikäinen tytär katoaa, eikä isä saa kännykällä häneen yhteyttä. Yhteyden epäonnistumisen takana on myös todellisen, ihmisten välisen yhteyden puute. Jännityskirjan tapaan kulkeva juoni ei ole yksioikoinen, ja kirjailija osaa taitavasti asettua tyttären Iriksen nahkoihin. Teoksen kieli saa kriitikolta kehuja.

## Lähteet

## Aiheesta muualla
* Tammi: Itsevalaisevat .
* Anna-Leena Ekroos: Marko Hautala ponkaisee valtakunnan kirjailijakaartiin. Ilkka, 13.8.2008.
* Salla Seuri: Kirja-arvio: Marko Hautalan Itsevalaisevat. Uusi Suomi, 21.8.2008.
* Pertti Ehrnrooth: Hitaasti hiipivää kauhua. Karjalainen.
* Tuomo Karhu: Nuoria pimeässä. Turun sanomat 30.9.2008.
* Vesa Sisättö: Kalan kultti vie nuoret. Kiiltomato.net 17.11.2008.
The Killer

**The Killer** (*Dip huet seung hung*) on vuonna 1989 valmistunut hongkongilainen toimintaelokuva, jonka on ohjannut John Woo. Elokuvaa pidetään yhtenä hänen parhaimmistaan. Sekä ohjaaja että elokuvan pääosan esittäjä Chow Yun-Fat ovat siirtyneet sittemmin Hollywoodiin.

## Juoni

Elokuva kertoo salamurhaajasta, joka ottaa vastaan viimeisen tappokeikkansa saadakseen rahaa vahingossa sokaisemansa laulajattaren näön korjaamiseen. Hänet petetään kuitenkin toimeksiantajansa puolelta.

## Roolit

## Aiheesta muualla
*DVDPlazan arvostelu elokuvasta
Javi García

**Francisco Javier García Fernández** eli **Javi García** (s. 8. helmikuuta 1987 Mula, Murcian alue, Espanja) on espanjalainen jalkapalloilija, pelipaikaltaan puolustava keskikenttäpelaaja. Hän edustaa Espanjan Primera Divisiónissa pelaavaa Real Betisiä.

## Ura

García on Real Madridin kasvatti. Ensiesiintymisensä seuran edustusjoukkueessa ja Espanjan pääsarjassa Primera Divisiónissa hän teki valmentaja Mariano García Remónin alaisuudessa 28. marraskuuta 2004 Levantea vastaan. Marras–joulukuussa 2004 hän pelasi kaikkiaan kolmessa ottelussa. Hän pelasi myös yhdessä ottelussa kausien 2005–2006 ja 2006–2007 Mestarien liigassa.

García kuului vuonna 2006 Euroopan-mestaruuden voittaneeseen Espanjan alle 19-vuotiaiden maajoukkueeseen. Hän oli kentällä Puolassa järjestetyn EM-lopputurnauksen jokaisessa ottelussa ja teki kaksi maalia Itävaltaa vastaan pelatussa välierässä. Espanjan nuorten maajoukkueiden mukana García on osallistunut myös alle 17-vuotiaiden MM-kilpailuihin vuonna 2003, alle 17-vuotiaiden EM-kilpailuihin vuonna 2004 ja alle 20-vuotiaiden MM-kilpailuihin vuonna 2007.

Kesällä 2006 García otti osaa myös Real Madridin edustusjoukkueen harjoituskaudelle, jossa hän sai paljon peliaikaa ja oli muun muassa avauskokoonpanossa Cádizin perinteikkään Ramón de Carranza -turnauksen molemmissa otteluissa uuden hankinnan Emersonin rinnalla. Mahamadou Diarran liittyminen joukkueeseen vei kuitenkin Garcían mahdollisuudet paikkaan Fabio Capellon valmentamassa edustusjoukkueessa, ja kauden 2006–2007 hän pelasi vielä kokonaisuudessaan seuran reservijoukkueessa Castillassa Espanjan toiseksi korkeimmalla sarjatasolla Segunda Divisiónissa.

Säännöllisen peliajan saaminen myös uuden Real Madridin uuden päävalmentajan Bernd Schusterin alaisuudessa näytti heikolta, joten kesällä 2007 García päätti lähteä hakemaan kokemusta muualta. Useista kiinnostuneista seuroista hän valitsi lopulta niin ikään Espanjan pääsarjassa pelanneen navarralaisen Osasunan, joka etsi korvaajaa pitkäaikaisesta loukkaantumisesta kärsineelle iranilaiselle Javad Nekounamille. Osapuolet tekivät nelivuotisen sopimuksen ja Osasuna maksoi Real Madridille 2,5 miljoonan euron siirtokorvauksen. Kaudella 2007–2008 García oli avauskokoonpanossa runsaassa 20 Osasunan ottelussa.

Real Madrid ilmoitti huhtikuussa 2008 käyttävänsä Garcían sopimuksessa olevan takaisinosto-oikeutensa ja ostavansa pelaajan kauden loputtua takaisin neljällä miljoonalla eurolla. Peliaika kasvattajaseuran edustusjoukkueessa jäi kuitenkin kaudella 2008–2009 edelleen vähäiseksi. Heinäkuussa 2009 García siirtyi seitsemällä miljoonalla eurolla portugalilaiseen Benficaan, jonka kanssa hän teki viisivuotisen sopimuksen.

Vuoden 2012 kesän siirtoikkunan viimeisenä päivänä 31. elokuuta hän siirtyi Englannin Valioliigassa pelaavaan Manchester Cityyn

## Saavutukset

* Alle 19-vuotiaiden Euroopan-mestaruus: 2006
* Espanjan supercup: 2008

## Lähteet

## Aiheesta muualla
Fritz Knöchlein

**Fritz Knöchlein** (27. toukokuuta 1911 München - 21. tammikuuta 1949) oli saksalainen kansallissosialisti ja SS-Obersturmbannführer toisen maailmansodan aikana.

Knöchlein liittyi SS:ään vuonna 1934 ja organisoi 3. SS-divisioona Totenkopfin moottoroidun osaston lähellä Dachaun keskitysleiriä. Toisen maailmansodan alussa hän otti osaa Ranskan valloitukseen. Hän osallistui 27. toukokuuta 1940 brittiläisten sotavankien joukkomurhaan Le Paradisissa Pas-de-Calaisissa, jossa hän teloitutti konekivääreillä 96 2. kuninkaallisen Norfolkin pataljoonan miestä, jotka olivat antautuneet hänen yksikölleen. Haavoittuneet lopetettiin ampumalla ja pistimillä. Hengissä selvisi kaksi vankia, joista toinen, Albert Pooley, otti elämäntehtäväkseen saattaa Knöchlein sodan jälkeen oikeuden eteen sotarikoksista. Ammuttujen ruumiit haudattiin nopeasti tapahtumapaikalle, kunnes vuonna 1942 ranskalaiset viranomaiset hautasivat ne uudelleen Le Paradisin sotilashautausmaalle.

Knöchlein palveli Ranskan jälkeen itärintamalla ilmatorjuntayksikössä ja norjalaisista vapaaehtoisista muodostetun SS-yksikön komentajana. Hän ansaitsi palveluksestaan ritariristin ja rautaristin. Sodan jälkeen hän joutui Altonassa vastaamaan sotarikoksista vuonna 1948 ja hirtettiin tammikuussa 1949.
Luotsisaari

**Luotsisaari** on pitkä ja kapea saari Halikonlahdella Halikossa. Nimensä saari on saanut ennen siellä toimineesta luotsiasemasta. Vielä ennen sotia saari oli merkitty karttoihin nimellä **Kokkilansaari**. Luotsisaaren pinta-ala on 144 hehtaaria ja sen asukasluku on kaksi. Kesäasukkaita saaressa on 67.

Saareen ei ole maayhteyttä. Lähin yhteys mantereeseen on venereitti kapean Karviaistensalmen yli. Matka on noin 300 metriä. Saarella kulkee kaksi metsätietä, joita paikalliset kutsuvat Rantabulevardiksi ja Ykköstieksi. Saari on pääasiassa metsämaata ja saaren pohjoisosassa Raitniemennokassa on niittyalue. Saaressa on kaksi kallioista mäkeä, toinen saaren eteläossa ja toinen keskiosassa.  Halikonlahden rannat ovat rehevöitymisen vuoksi kaislikoistuneet.

## Lähteet
Söderström & Co

**Söderström & Co**, koko nimeltään Söderström & C:o Förlagsaktiebolag, oli suomalainen, ruotsinkieliseen kirjallisuuteen keskittyvä kirjankustantamo, joka perustettiin vuonna 1891. Yhtiö kustansi sekä yleistä kaunokirjallisuutta että oppimateriaaleja. Sen listoilla oli useita tunnetuimpia suomenruotsalaisia kirjailijoita, kuten Monika Fagerholm, Kjell Westö,  Märta Tikkanen ja Gunnar Björling, sekä runoilijoita, kuten Claes Andersson ja Tua Forsström. Söderström & Co oli Schildtsin ohella Suomen suurin suomenruotsalainen kustantaja.

Schildts ja Söderströms yhdistyivät 1. helmikuuta 2012. Uuden yhtiön nimeksi tuli Schildts & Söderströms.

## Lyhyt historia
Werner Söderström oli vuonna 1878 perustanut WSOY:n joka kustansi niin suomen- kuin ruotsinkielistäkin kirjallisuutta. Vuonna 1891 nämä lohkot erotettiin ja Söderström & Co perustettiin kustantamaan ruotsinkielistä kirjallisuutta.

1990-luvulle saakka Söderström & Co:n repertuaariin lukeutui pääasiassa runoutta, esseitä sekä omaelämäkertoja, myöhemmin myös paljon romaaneja. Suomenruotsalaisen kirjallisuuden lisäksi yhtiö julkaisi ruotsalaista sekä muuta ulkomaista kirjallisuutta. Yleisen kirjallisuuden puolella Söderström julkaisi vuosittain noin 120 nimikettä, joista osapainoksina Ruotsissa noin 80. Viime aikojen suuria menestyksiä oli Westön *[[Missä kuljimme kerran|Där vi en gång gått]]*, jonka alkukielistä versiota myytiin yli 20 000 kappaletta.

Söderström & Co:n suurimmat omistajat olivat Svenska Litteratursällskapet, Konstsamfundet ja Appelbergin perhe.

## Opetusmateriaalit
Oppikirjapuolella Söderström & Co julkaisi kuutisenkymmentä nimikettä vuosittain. Omien julkaisujen lisäksi Söderström & Co käänsi muiden kustantamoiden suomenkielisiä oppikirjoja suomenruotsalaisten tarpeisiin.

## Söderström & Co:n kirjailijoita

*Claes Andersson
*Johan Bargum
*Gunnar Björling
*Jörn Donner
*Monika Fagerholm
*Tua Forsström
*Tove Jansson
*Emma Juslin
*Ulla-Lena Lundberg

*Merete Mazzarella
*Peter Mickwitz
*Mikaela Sundström
*Henrik Tikkanen
*Märta Tikkanen
*Lars Sund
*Kjell Westö

## Lähteet
*www.söderström.fi, en kort historik
**Helsingin Sanomat*, artikkeli 30. huhtikuuta 2008

### Viitteet

## Aiheesta muualla
*www.söderström.fi, kotisivut
Benetton B188

**Benetton B188** on Formula 1 -auto, jolla Benetton-talli kilpaili kausilla –. Auton suunnittelusta vastasi Rory Byrne ja se oli historian kolmas Benettonin valmistama F1-auto. Voimanlähteenä autossa oli Ford Cosworthin valmistama 3,5 litrainen vapaastihengittävä V8-moottori. Autoa ajoivat kilpailuissa italialainen Alessandro Nannini, belgialainen Thierry Boutsen, brittiläinen Johnny Herbert ja italialainen Emanuele Pirro. Autolla ajettiin palkintokorokkeelle kahdeksan kertaa.

## Teknisiä tietoja
* Moottori: Ford Cosworth DFR, 3 494 cc (3,5 l) 90° vapaastihengittävä V8, 590 hv, 11000 RPM, 155 kg
* Vaihdelaatikko: 6-vaihteinen
* Renkaat: Goodyear
* Polttoaine: Mobil
* Auton kuivapaino: 500 kg

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Gnaeus Domitius Ahenobarbus (vuoden 96 eaa. konsuli)

**Gnaeus Domitius Ahenobarbus** oli roomalainen sotilas ja poliitikko. Hänen isänsä oli vuoden 122 eaa. konsuli Gnaeus Domitius Ahenobarbus.

Ahenobarbus oli tribuuni vuonna 104 eaa. Hän vihastui kun ei otettu jäseneksi isänsä pappiskollegioon. Ahenobarbus ajoi läpi lain jonka mukaan tällaiset päätökset siirrettiin pappiskollegioilta kansankokoukselle. Hän oli konsuli vuonna 96 eaa. ja pian tämän jälkeen hänet valittiin pontifex maximukseksi.

## Lähde
*
Flying V

**Flying V** voi tarkoittaa seuraavia:
* Gibson Flying V, sähkökitaramalli (kuuluisa mm. Metallicalta)
* ESP Flying V, sähkökitaramalli
* ”Flying V”, Maija Vilkkumaan kappale
Tracy Caulkins

**Tracy Ann Caulkins** (s. 11. tammikuuta 1963, Winona, Minnesota) on yhdysvaltalainen entinen kilpauimari, kolminkertainen olympiavoittaja ja viisinkertainen maailmanmestari. Häntä pidetään yhtenä kaikkien aikojen monipuolisimmista uimareista, sillä hän menestyi sekä vapaa-, rinta-, selkä- että perhosuinnissa ja ui Yhdysvaltain ennätyksiä näissä kaikissa uintityyleissä.

Caulkins ui kaikkiaan 63 Yhdysvaltain ennätystä, viisi maailmanennätystä ja voitti 48 henkilökohtaista Yhdysvaltain mestaruutta. Vuoden 1978 Berliinin MM-kisoissa hän voitti viisi kultaa ja hopeamitalin. Vuoden 1980 olympialaiset jäivät häneltä väliin olympiaboikotin vuoksi, mutta vuoden 1984 kisoissa hän voitti kultaa 200 ja 400 metrin sekauinnissa sekä 4&nbsp;×&nbsp;100 metrin sekauintiviestissä. Pan Amerikan kisoissa vuosina 1979 ja 1983 hän voitti kaikkiaan kuusi kultaa ja kolme hopeaa. Olympialaisten jälkeen hän lopetti uransa vasta 21-vuotiaana. Caulkins valittiin kansainväliseen uinnin hall of fameen  vuonna 1990 (International Swimming Hall of Fame). 

Caulkins on naimisissa australialaisen olympiahopeamitalistiuimarin Mark Stockwellin kanssa ja hän asuu Brisbanessa, Australiassa.

Vuonna 2000 *[[Sports Illustrated]]* -lehti valitsi Caulkinsin 1900-luvun kymmenenneksi parhaaksi naisurheilijaksi.

## Lähteet
Kääpiövaltio

**Kääpiövaltio** tarkoittaa valtiota, joka on hyvin pieni joko pinta-alaltaan tai väkiluvultaan – tavallisesti kummaltakin. Kääpiövaltioita ovat muun muassa Monaco, Nauru, San Marino, Liechtenstein ja Vatikaanivaltio, joka on maailman pienin valtio pinta-alaltaan (44 hehtaaria). Useimmat kääpiövaltiot ovat saarivaltioita, mutta Euroopassa niitä on myös mantereella. Osa kääpiövaltioista ei kuitenkaan ole sekä pinta-alaltaan että väkiluvultaan pieniä. Esimerkiksi pinta-alaltaan pienistä kääpiövaltioista väkiluvultaan suurin on Singapore, jossa on lähes 6 miljoonaa asukasta, eli on asukasluvultaan muun muassa Suomea ja Norjaa suurempi.

## Valtiot, joiden pinta-ala on alle 5 000 neliökilometriä

## Valtiot, joiden asukasluku on alle 1&nbsp;000&nbsp;000

## Katso myös
*Kaupunkivaltio
*Mikrovaltio

## Lähteet
Mihai Antonescu

**Mihai Antonescu** (18. marraskuuta 1904 – 1. kesäkuuta 1946) oli romanialainen poliitikko ja Romanian pää- ja ulkoministeri toisen maailmansodan aikana. Hän oli syntynyt Nucetissa Dâmbovițan alueella ja kävi koulua Piteștiissä ja sen jälkeen Saint Savan kansalliskollegessa Bukarestissa. Hänestä tuli avustaja ja propagandaministeri Ion Antonescun hallitukseen 1940. Hän ei ollut sukua Romanian diktaattori Ion Antonesculle nimestään huolimatta. Hän ei myöskään ollut äärioikeistolainen tai rautakaartin kannattaja. Sodan jälkeen hänet tuomittiin kuolemaan sotarikoksista ja teloitettiin yhdessä marsalkka Antonescun kanssa kesäkuussa 1946.
Messengers

**Messengers** on suomalainen rock- ja blues-yhtye, joka perustettiin alkuvuodesta 2008. Sen johtohahmona toimii yhtyeen perustanut laulaja-kitaristi Dave Lindholm. Muun yhtyeen muodostavat Jake's Blues Bandin muusikot sekä amerikkalainen taidemaalari-muusikko Joe Vestich. Yhtye soittaa ennen julkaisemattomia, pääasiassa Lindholmin ja Vestichin säveltämiä rock-biisejä ja covereita.

## Kokoonpano

* Dave Lindholm - laulu ja kitara
* Joe Vestich  - laulu ja kitara
* Jake Yrölä - kitara ja laulu
* Juha Yrölä - rummut
* Timo Salo - basso

## Diskografia

### Albumit
* *[[Messengers (albumi)|Messengers]]* (2008)
* *[[Silver (albumi)|Silver]]* (2009)

### Singlet
* *1, Two, 3, Four / C'mon - Use Me* (2008)
* *Steal the Wind / On the Top* (2009)

## Aiheesta muualla

* Yhtyeen esittely Blues-Finland.comin sivuilla 
* Blues-Finland.comin uutinen yhtyeestä
August Sabbe

**August Sabbe** (1. syyskuuta 1909 – 28. syyskuuta 1978) oli yksi Viron viimeisistä metsäveljistä eli Baltian maissa toisen maailmansodan jälkeen toimineista Neuvostoliiton miehitysvaltaa vastustaneista sisseistä. Sabbe piileskeli Viron metsissä ja maaseudulla. Vuonna 1978 kalastajiksi tekeytyneet KGB:n agentit kuitenkin löysivät 69-vuotiaan Sabben. Hän hyppäsi Võhandujokeen, kiinnittyi uppotukkiin ja hukuttautui.

## Lähteet
* 

### Viitteet
Felix Otto

**Felix Otto** (s. 19. toukokuuta 1966 München) on saksalainen matemaatikko. Otto opiskeli matematiikkaa Bonnin yliopistossa, josta hän väitteli tohtoriksi vuonna 1993. Väitöskirjansa jälkeen hän opiskeli New Yorkin yliopiston Courant-instituutissa ja Carnegie Mellon -yliopistossa. Vuonna 1997 hänet nimitettiin professoriksi Kalifornian yliopiston Santa Barbara -kampukseen. Vuonna 1999 hänet nimitettiin Bonnin yliopiston sovelletun matematiikan professoriksi. Vuonna 2006 Deutsche Forschungsgemeinschaft myönsi hänelle Gottfried Wilhelm Leibniz -palkinnon, joka on saksalaisen tutkimusalan korkein palkinto.

Vuodesta 2010 Otto on ollut johtaja Leipzigissa Max Planck -instituutissa ja Leipzigin yliopiston kunniaprofessori.
Oton johtama tutkimusryhmä kehittää matemaattisia malleja, joilla kuvataan etenkin materiaalitutkimuksen ja fluididynamiikan kohteita kuten mikromagnetismia, pisaroiden kasvua ja viskooseja ohuita kalvoja. 

Hän on ollut Academia Europæan jäsen vuodesta 2015.

## Lähteet
Messengers (albumi)

**Messengers** on suomalaisen Messengers-yhtyeen esikoisalbumi. Se julkaistiin 14. toukokuuta 2008.

## Kappaleet
# 
# 
# 
# 
# 
# 
# 
# 
# 
# 

## Arviot
* Soundi: 

## Lähteet
Punakaartilaisen päiväkirja

**Punakaartilaisen päiväkirja** on Tikkurilan punakaartiin välskärinä eli lääkintämiehenä kuuluneen Viljo Sohkasen kuvaus Suomen sisällissodan tapahtumista punaisten näkökulmasta. 

Sohkanen liittyi sodan alkaessa Helsingin pitäjän punakaartiin. Teos on hänen päiväkirjansa sodan ajalta. Sohkanen kertoo kokemuksistaan kansalaissodan aikana Tikkurilassa, Antrean rintaman taisteluista Kavantsaaressa sekä tapahtumista Viipurissa, ja lopulta Helsingin valtauksen sekasortoisesta tilanteesta ja vankeusajastaan Suomenlinnan vankileirillä. 

## Lähteet
*
Suomen punakaarti

**Suomen punakaarti** on kansanedustaja Emil Saarisen salanimellä ”Arvid Luhtakanta” kirjoittama muistelmateos Suomen sisällissodan tapahtumista Tampereella. Samana vuonna ilmestyneen Jalmari Parikkan *[[Viimeinen taisto]]* -teoksen tavoin Saarisen muistelmissa otetaan etäisyyttä 1920–1930-lukujen luokkasotakirjallisuuden vakiinnuttamaan näkemykseen punaisten sodankäynnin luonteesta.

Saarinen vastasi punakaartin vankeina olleista vangeista Tampereella ja sai sodan jälkeen vankilatuomion, jota suoritti ensin Tampereen vankileirillä ja sen jälkeen Sörnäisten kuritushuoneella. Saarinen kirjoittaa teoksessaan asiallisesti niin punaisten kuin valkoisten terrorista. Teokseen on lisätty myös muistelmia toisilta punakaartissa toimineilta. Esimerkiksi Lempäälän punakaartin esikuntaan kuulunut Lauri Nyström kertoo teoksessa anonyymisti kokemuksistaan.

Kirjan kustantajana toimi lempääläläinen Eino Arvid Täckman, joka jatkosodan aikana ammuttiin käpykaartilaisena.

## Lähteet
Patrik Borodavkin

**Jan-Patrik Borodavkin** (s. 24. tammikuuta 1991) on suomalainen näyttelijä. Taustaltaan hän on  suomenruotsalais-suomalaisvenäläinen. Hän on esiintynyt televisiosarjassa *[[Salatut elämät]]* Jarkko Peltosen ja Isabella Holmin Miro-pojan roolissa vuosina 2008–2010. Borodavkinin viimeinen kohtaus *Salatuissa elämissä* kuvattiin syksyllä 2009, ja hänen roolihahmonsa poistui sarjasta 22. tammikuuta 2010 esitetyssä jaksossa. Borodavkin esiintyi Miro Holmina joulukuussa 2012 julkaistussa *Salattuihin elämiin* perustuvassa elokuvassa *[[Nightmare – painajainen merellä]]*., sekä 2014 elokuvan jatko-osassa *[[Nightmare 2 – Painajainen jatkuu]]*.

Hän on opiskellut Kallion ilmaisutaitopainotteisessa lukiossa Helsingissä. Borodavkin suoritti asepalveluksensa rannikkojääkärinä Uudenmaan Prikaatissa Dragsvikissä.

## Filmografia
### Elokuvat

### Televisiosarjat

## Aiheesta muualla
* 
* 

## Lähteet
Riikola

**Riikola** on Halikon kylä, joka sijaitsee Purilanjokilaaksossa kunnan keskiosissa. Riikola muodostaa **Jokikausta**-nimisen alueen yhdessä Montolan, Karvalan, Kanniston, Kalkkilan, Villikkalan ja Mätikön kylien kanssa. Kaikki nämä sijaitsevat Purilanjokea mukailevan Jokikaustantien varrella Villikkalaa lukuun ottamatta.

Purilanjokilaakso on yksi Halikon varhaisimmista pysyvän asutuksen alueista. Riikolakin on asutettu viimeistään varhaiskeskiajalla ja varhaisin maininta Riikolasta on vuodelta 1440. Jokikausta sen sijaan on syntynyt vasta 1900-luvulla. Kylässä oli vuoden 1540 maakirjan mukaan vain Riikolan talo, joka on ilmeisesti myöhemmin jakautunut Ylöstaloksi ja Alastaloksi. Riikolan lounaisosissa oli rinnakkain sotilaan ja rakuunan torpat. Isojako toteutettiin vuonna 1784, ja se rikkoi tyypillisen kylärakenteen. Torpparilaki tai siirtoväen asuttaminen eivät aiheuttaneet suuria muutoksia kylärakenteeseen, eikä siellä edelleenkään ole monta maatilaa.

Riikolan maasto laskee länsiosan metsäiseltä Ukonmäeltä viljeltyjen tasankojen halki Purilanjokeen. Kylän etelärajana toimii jokeen laskeva Seijärinoja.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Laadullinen tutkimus (Alasuutari)

**Laadullinen tutkimus** on yhteiskuntatutkija Pertti Alasuutarin kirja niin sanotusta laadullisesta tutkimusmenetelmästä. Kirjan ensimmäinen painos ilmestyi 1993 ja se on Suomen myydyimpiä yhteiskuntatutkimuksen oppikirjoja. Kirjan uudistettu painos on vuodelta 1999 ja uusin lisäpainos ilmestyi 2007. 

## Sisältö
Alasuutari ei halua esittää kirjassaan ongelmien ratkaisuesimerkkejä ohjeellisina sääntöinä vaan virikkeinä. Tärkeintä tutkimuksessa on luova, johdonmukainen päättely ja perusteleminen.

Jako määrälliseen ja laadulliseen tutkimukseen ei Alasuutarin mielestä ole kovin mielekäs. Menetelmäopissa painotus on siirtynyt yhä enemmän aineiston keruuseen liittyvistä menetelmistä ja ongelmista niiden erittelyyn ja tulkintaan. Alasuutari korostaa, että hän tekee eron laadullisen ja määrällisen tutkimuksen välillä vain havainnollistaakseen laadullisen tutkimuksen erityispiirteitä. Laadullista ja määrällistä erittelyä voidaan hänestä pitää tietyssä mielessä jatkumona. 

Ihmistutkimuksen menetelmät voidaan Alasuutarin mukaan jakaa karkeistettuna pikemminkin koeasetelmiin ja arvoituksen ratkaisemiseen. Englantilaiset tilastotieteilijät kehittivät 1920- ja -30-luvuilla oletusten koettelemisen mallin ja säännöstön, jota sovellettiin yhteiskuntatutkimukseen. Arvoituksen ratkaiseminen johdonmukaisen päättelyn mallina taas esiintyy esimerkiksi rikoskirjallisuudessa. Mitä enemmän arvoitus sisältää johtolankoja, sitä enemmän mahdollisten ratkaisujen joukko supistuu. 

Alasuutarin mielestä laadullisten aineistojen erittelyssä on aina kyse merkityksen käsitteestä ja merkityksellisen toiminnan tutkimuksesta. Tämä seikka kytkee laadullisen tutkimuksen kulttuurintutkimuksen koulukuntaan tai suuntaukseen. 

## Luvut
# Mitä on laadullinen tutkimus
# Mitä on kulttuurintutkimus
# Teoreettinen viitekehys ja metodi
# Faktanäkökulma
# Kulttuuriset jäsennykset
# Juonellisuus
# Interaktio
# Taulukointi ja kvantitatiivinen analyysi
# Miksi-kysymysten tekeminen
# Yleistäminen
# Tutkimusprosessi
# Kirjoitusprosessi

## Painokset
* 
* 

## Lähteet

## Aiheesta muualla
* Jari Myllylä: 2 x laadullisesta tutkimuksesta . Niin & näin 1994.
Guitar Hero: Aerosmith

**Guitar Hero: Aerosmith** on Activisionin julkaisema ''Guitar Hero'' -pelisarjaan kuuluva musiikkipeli. Peli julkaistiin vuonna 2008 PlayStation 3:lle, PlayStation 2:lle Xbox 360:lle, Wiille, Microsoft Windowsille ja OS X:lle. Pelissä on tarkoituksena soittaa kitaraohjaimella pelin kappaleita, ja tässä bonusjulkaisussa keskitytään pelaamaan pääasiassa Aerosmithin kappaleita. Pelin kuvitteelliseen yhtyeeseen on nyt lisätty rytmikitaristi. Yksi yhtyeen tunnetuimmista kappaleista on ”Walk This Way”, joka on pelissä sekä Run-D.M.C-coverina että Aerosmithin esittämänä.

## Kitaraohjain
Kitaraohjain on PlayStation 3:lla, Xbox 360:lla ja Wiillä langaton Gibsonin Les Paul ja PlayStation 2:lla Kramer Striker. Tietokoneversioissa kitaraohjain on Gibsonin Explorer, joka on sama kuin Xbox 360:n ''Guitar Hero II'':n kitara.

## Kappaleet

## Lähteet

## Aiheesta muualla
*  Guitar Heron virallinen sivusto
* Suomalainen Guitar Hero -yhteisö 
* Kansainvälinen Guitar Hero -yhteisö
* Guitar Hero: Aerosmith -arvostelu suomeksi
La Manga del Mar Menor

**La Manga del Mar Menor** on Murcian alueella Espanjassa sijaitseva 24 kilometriä pitkä maakaistale, joka erottaa Mar Menorin ja Välimeren toisistaan.

Vielä 1500-luvulla Mar Menor oli avoin Välimeren lahti ja nykyinen La Manga joukko pieniä saaria, jotka ovat ajan myötä yhdistyneet merivirtojen siirtämien sedimenttien kautta. Alue sai olla sellaisenaan 1960-luvulle asti, minkä jälkeen se on otettu matkailukäyttöön. Nykyään alue on vahvasti rakennettu lukuun ottamatta aivan pohjoisosaa, joka on säilytetty alkutilassaan luonnonpuistona. Mar Menoria ja Välimerta yhdistävät pienet kanavat.

Lämpimän ilmastonsa ja pitkien rantojensa vuoksi La Manga on erityisesti vesiurheilun harrastajien suosiossa. Lähistöllä sijaitseva urheilu- ja vapaa-aikakeskus La Manga Club puolestaan houkuttelee golfin, tenniksen ja jalkapallon harrastajia.

Hallinnollisesti La Manga on jaettu Cartagenan, San Javierin ja San Pedro del Pinatarin kuntien kesken. Lähin lentoasema on Murcia-San Javier.

## Aiheesta muualla

* Tourist Portal to the Murcia Region: La Manga 
* La Manga Club
Johannes Winkler

**Johannes Winkler** (29. toukokuuta 1897 – 27. joulukuuta 1947) oli saksalainen insinööri ja rakettitutkija, joka laukaisi Euroopan ensimmäisen nestemäistä polttoainetta käyttävän pienen koeraketin, HW-I:n vuonna 1931. Vuonna 1927 Winkler perusti *[[Verein für Raumschiffahrt]]* -nimisen yhdistyksen, jossa  kehiteltiin raketteja ja tutkittiin avaruuslentojen mahdollisuuksia. Myöhemmin Winkler kehitti Junkersille lentokoneiden nousussa apuna käytettäviä raketteja, RATO:ja.

## Lähteet

## Aiheesta muualla
*Encyclopedia Astronautica – Winkler